
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/308/16.09.2005   

	
	
	


R  A  P  O  R  T    

asupra proiectului de Lege pentru aprobarea Ordonanţei de urgenţă a Guvernului nr. 42/2005 privind instituirea unor măsuri de reorganizare a Casei de Economii şi Consemnaţiuni CEC – S.A. în vederea privatizării


În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 42/2005 privind instituirea unor măsuri de reorganizare a Casei de Economii şi Consemnaţiuni CEC – S.A. în vederea privatizării, Camera Deputaţilor fiind Cameră decizională, trimis cu adresa nr. PLx 367/13.09.2005.


 La întocmirea prezentului raport, Comisia a avut în vedere avizul  favorabil nr. 559/19.05.2005 al Consiliului Legislativ.

Proiectul de lege prevede instituirea unor măsuri de reorganizare a Casei de Economii şi Consemnaţiuni CEC - S.A. în vederea privatizării. 

Potrivit prevederilor art. 60 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din data 16 septembrie 2005.
       Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.


La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: reprezentanţii Ministerului Finanţelor Publice: doamna Mara Râmniceanu – secretar şi stat şi doamna Mioara Ionescu – consilier ministru,  Casei de Economii şi Consemnaţiuni CEC – S.A.: domnul Eugen Rădulescu – preşedinte.

           La lucrările comisiei au fost prezenţi 23 deputaţi, din totalul de 23 membri ai comisiei.


Raportul comisiei a fost adoptat cu 23 din voturile celor prezenţi.


Proiectul de lege a fost adoptat de Senat în şedinţa din data de 8 septembrie 2005, în condiţiile art. 115 alin. (5) teza a III-a din Constituţia României, republicată.


Potrivit art. 75 alineatele (1) şi (3) din Constituţia României, republicată, Camera Deputaţilor este Cameră decizională.

În urma dezbaterii, Comisia propune cu 22 de voturi pentru şi un vot împotrivă aprobarea (cu un singur amendament respins, din anexă), în forma adoptată de Senat, a proiectului de Lege pentru aprobarea Ordonanţei de urgenţă a Guvernului nr. 42/2005 privind instituirea unor măsuri de reorganizare a Casei de Economii şi Consemnaţiuni CEC – S.A. în vederea privatizării.

            PREŞEDINTE,

              Mihai Tudose  

                        


   SECRETAR,                                                

             


       Nicula Vasile Cosmin










      Consilier parlamentar







                   Alina Hodivoianu

ANEXA

AMENDAMENTE RESPINSE 

	Nr. crt
	Textul Senatului
	Text propus de Comisie
	Motivarea amendamentelor propuse
	CD

	1
	Art. 2 alin. (2) Prin derogare de la prevederile art. 10 alin. (2) din Legea nr. 321/1990 privind societăţile comerciale, republicată CEC – SA va putea să funcţioneze cu orice număr de acţionari de la data vânzării pachetului majoritar de acţiuni până la înstrăinarea de către stat a acţiunilor sale.
	Art. 2 alin. (2) Prin derogare de la prevederile art. 10 alin. (2) din Legea nr. 321/1990 privind societăţile comerciale, republicată CEC – SA va putea să funcţioneze cu orice număr de acţionari de la data începerii vânzării pachetului majoritar de acţiuni până la finalizarea înstrăinării de către stat a acţiunilor sale.

Autor: dep. Aurel Vainer – grup parlamentar al Minorităţilor Naţionale
	a) Argumente pentru susţinerea amendamentului:

pentru claritatea textului

b) Argumente pentru respingerea amendamentului:

nu este necesară această clarificare.
	CD


C ă t r e,





 BIROUL  PERMANENT  AL





 CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege  pentru aprobarea Ordonanţei de urgenţă a Guvernului nr. 42/2005 privind instituirea unor măsuri de reorganizare a Casei de Economii şi Consemnaţiuni CEC – S.A. în vederea privatizării, trimis cu adresa nr. PLx 367/13.09.2005, Camera Deputaţilor fiind Cameră decizională.
PREŞEDINTE,

MIHAI  TUDOSE

